अधिकारियों का खौफ जनता पर है, अपने अमले पर नहीं...
जावरा | होली, धुलेंडी व रंगपंचमी पर शांति व्यवस्था बनाए रखने व जरूरी इंतजाम को लेकर मंगलवार शाम सिटी थाना परिसर में शांति समिति की बैठक हुई।
सदस्यों ने कहा बैठक में एसडीएम, सीएसपी तो हैं लेकिन बिजली, लोनिवि, स्वास्थ समेत अन्य विभागीय अधिकारी नहीं। जबकि व्यवस्था में उनसे जुड़ी बातें शामिल हैं। कुछ सदस्यों ने चुटकी ली अधिकारियों का खौफ जनता पर है लेकिन अधिनस्थों व अमले पर नहीं। एसडीएम अनूप कुमार सिंह ने कहा जो नहीं आए, उन अधिकारी-कर्मचारियों को नोटिस देंगे। फिर सदस्यों ने मुहूर्त अनुसार होली दहन की छूट मांगी। पिछले साल रात 2 बजे पहले बिना मुहूर्त के होली जलाने का दबाव बनाया था। इसलिए यह मुद्दा उठा तो प्रशासन ने छूट दी। धुलेंडी व रंगपंचमी पर निकलने वाली गेर के रूट तय हुए। रंगपंचमी 17 मार्च शुक्रवार को है। इसलिए नमाज पहले दोपहर 1 बजे तक गेर खत्म करने पर सहमति बनी। पानी सप्लाई दोपहर 2 बजे बाद पर्याप्त देने की मांग हुई, नपा ने हां की। सीएसपी दीपक शुक्ला ने कहा परीक्षा का समय है। लाउड स्पीकर, डीजे तेज आवाज में ना बजाएं। हुसैन टेकरी पर होली के दिन भीड़ रहती है, वहां भी पुख्ता इंतजाम के निर्देश एसडीएम, सीएसपी ने अमले को दिए।
शांति समिति की बैठक में मौजूद सदस्य व अधिकारी।
hin_Deva awa_Deva hin_Deva hin_Deva